CELEX: 62007CB0163
Language: el
Date: 2007-11-27 00:00:00
Title: Υπόθεση C-163/07 P: Διάταξη του Δικαστηρίου της 27ης Νοεμβρίου 2007 — Diy-Mar Insaat Sanayi ve Ticaret Ltd Sirketi και Musa Akar κατά Επιτροπής των Ευρωπαϊκών Κοινοτήτων (Αίτηση αναιρέσεως — Συμβάσεις δημοσίων έργων — Παραδεκτό — Ουσιώδης τύπος — Υποχρεωτική εκπροσώπηση των φυσικών ή νομικών προσώπων από δικηγόρο που έχει δικαίωμα παραστάσεως ενώπιον των δικαστηρίων κράτους μέλους — Αίτηση αναιρέσεως προδήλως αβάσιμη)

23.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/30
            
         Διάταξη του Δικαστηρίου της 27ης Νοεμβρίου 2007 — Diy-Mar Insaat Sanayi ve Ticaret Ltd Sirketi και Musa Akar κατά Επιτροπής των Ευρωπαϊκών Κοινοτήτων
   (Υπόθεση C-163/07 P) (1)
   
   (Αίτηση αναιρέσεως - Συμβάσεις δημοσίων έργων - Παραδεκτό - Ουσιώδης τύπος - Υποχρεωτική εκπροσώπηση των φυσικών ή νομικών προσώπων από δικηγόρο που έχει δικαίωμα παραστάσεως ενώπιον των δικαστηρίων κράτους μέλους - Αίτηση αναιρέσεως προδήλως αβάσιμη)
   (2008/C 51/50)
   Γλώσσα διαδικασίας: η γερμανική
   Διάδικοι
   
      Αναιρεσείουσες: Diy-Mar Insaat Sanayi ve Ticaret Ltd Sirketi και Musa Akar (εκπρόσωπος: C. Șahin, Rechtsanwalt)
   
      Αντίδικος στην αναιρετική διαδικασία: Επιτροπή των Ευρωπαϊκών Κοινοτήτων (εκπρόσωποι: P. van Nuffel και F. Hoffmeister)
   Αντικείμενο της υποθέσεως
   Αίτηση αναιρέσεως κατά της διατάξεως του Πρωτοδικείου (τέταρτο τμήμα) της 17ης Ιανουαρίου 2007 στην υπόθεση T-129/06, Diy-Mar Insaat Sanayi ve Ticaret και Musa κατά Επιτροπής, με την οποία το Πρωτοδικείο απέρριψε ως απαράδεκτη την προσφυγή με την οποία οι αναιρεσείουσες ζητούσαν, αφενός, την ακύρωση της απόφασης της Επιτροπής, της 23ης Δεκεμβρίου 2005, που αφορούσε τη σύναψη της δημόσιας σύμβασης για την κατασκευή εκπαιδευτικών κέντρων στις επαρχίες Siirt και Diyarbakir και, αφετέρου, την αναστολή εκτέλεσης της επίδικης διαδικασίας. Η προσβαλλόμενη απόφαση δεν περιείχε την πληροφορία ότι, σε περίπτωση άσκησης προσφυγής κατ' αυτής, θα ήταν υποχρεωτική η εκπροσώπηση από δικηγόρο που έχει ικανότητα παραστάσεως ενώπιον δικαστηρίου κράτους μέλους — Εκπρόθεσμη κατάθεση του διορθωμένου δικογράφου της προσφυγής
   Διατακτικό της αποφάσεως
   Το Δικαστήριο διατάσσει:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Καταδικάζει την Diy-Mar Insaat Sanayi ve Ticaret Ltd Sirketi και τη Musa Akar στα δικαστικά έξοδα.
            
         
      (1)  ΕΕ C 129 της 9.6.2007.